**Utkast**

**BEREDSKAPSAVTALE**

**inngått mellom**

**NN kommune**

**(heretter kalt kommunen)**

**og**

**«Skade- og saneringsselskap»**

**Denne beredskapsavtalen er laget som tillegg til standardavtale for skadesanering**

1. **Bakgrunn**

Kommunen har gjennom Lov om kommunal beredskapsplikt et generelt og grunnleggende ansvar for å ivareta verdier som liv og helse, natur, areal, kritisk infrastruktur, bygg og materiell. Gjennom denne loven er kommunen pålagt å gjennomføre risiko og sårbarhetsanalyser, samt utarbeide beredskapsplan. For å bidra til å styrke beredskapsevnen i kommunen er det derfor inngått beredskapsavtale mellom kommunen og «Skade- og saneringsselskap».

1. **Om avtalepartene**

Kommunen……..(mer info om kommunen)

«Skade- og saneringsselskap» har vært i Norge siden 19xx . Med små og store kunder over hele landet tar «Skade og saneringsselskap» et helhetlig ansvar for å sikre kundenes verdier, og utbedre skader. «Skade- og saneringsselskap» jobber hele tiden for å ligge i forkant og tilby de mest moderne og effektive løsninger. «Skade og saneringsselskap» har over x.000 ansatte, fordelt på avdelingskontor over hele Norge.

1. **Om avtalen**

Denne beredskapsavtalen skal stimulere til samarbeid og er en gjensidig forpliktelse mellom kommune og «Skade- og saneringsselskap», heretter kalt partene i beredskapsarbeidet. «Skade- og saneringsselskapets» leveranse av beredskapstjenester forutsetter inngåelse av konkrete oppdragsavtaler.

Avtalen skal bidra til at kommunen kjenner «Skade- og saneringsselskap» sin kapasitet av mannskaper og materiell dersom kommunens ordinære ressurser ikke strekker til. Dette kan gjelde områdene forebygging, begrensning, håndtering og gjenoppretting. Målet er gjøre disse så gode, effektive og målrettede som mulig, og dermed bidrar til å styrke den kommunale beredskapsevnen. Samtidig kan «Skade- og saneringsselskap» kunne forvente at kommunen vil benytte seg av deres personell, materiell og kompetanse i en krisesituasjon. Avtalen skal beskrive hva som kan gjøre at samarbeidet blir mer forutsigbart og at det flyter lettere i kritiske situasjoner.

Avtalen dekker samarbeid mellom kommune og «Skade- og saneringsselskap» før, under og etter en kritisk hendelse. Samarbeidet mellom partene før kritiske hendelser ligger på planarbeidsnivå og innebærer en gjensidig deltakelse i møter og fora hvor beredskap og krisehåndtering står på agendaen. «Skade- og saneringsselskap» kan om ønskelig stille med representant i kommunens beredskapsfora.

Kommunen og «Skade- og saneringsselskap» utarbeider en konkret beredskapsplan for å bistå kommunen.

Denne ligger som vedlegg. Partene oppdaterer beredskapsplanen fortløpende og på årlig samarbeidsmøte mellom beredskapsansvarlig i kommunen og «Skade- og saneringsselskap».

1. **Avtalens hensikt**

Kommunen og «Skade- og saneringsselskap» er enige om at hver part, innenfor egne regelverk og egne rammer, hver for seg og i samarbeid, etter beste evne skal bidra til å redusere sannsynligheten for at krisehendelser oppstår, redusere omfang og effekt av krisehendelser, dersom de likevel inntreffer, håndtere konsekvensene av krisehendelser og gjenopprette en normalsituasjon etter at en krise har inntruffet.

1. **Varsling og samarbeid ved kritiske hendelser**

Ved kritiske hendelser kan «Skade- og saneringsselskap» på forespørsel fra kommunen stille med en representant i den kommunale kriseledelsen.

Varsling og aktivisering av «Skade- og saneringsselskap» - personell og materiell gjøres ved at kommunen ringer «Skade- og saneringsselskap» som igjen varsler «Skade- og saneringsselskaps» aktuelle Regionleder. Regionleder aktiverer ressurser etter behov.

1. **Beredskapsbidrag**

Med utgangspunkt i kommunens ROS-analyse og beredskapsplaner er «Skade- og saneringsselskap» forberedt på å bidra med følgende:

***Evakuering***

Ved behov for evakuering kan «Skade- og saneringsselskap» stille med personell for å utføre evakueringen og føre evakuerte til avtalt møtested.

***Sikring av skadested***

* Sikre soner/verdier/åsted med sperrebånd, gjerder og port
* Vurdere førstehjelps- innsats for å begrense skader på innbo og bygninger
* Foreslå prioriteringer av førstehjelps- innsats og sørge for nødvendig utstyr til dette.
* Synlig mannskap som er lett gjenkjennelig
* Bidra i forbindelse med transport, utdeling av materiell, el.l.

***Evakuering***

«Skade- og saneringsselskap» kan stille med ressurser til transport av evakuerte og generell tilstedeværelse.

***Helse og trygghet***

Ved bortfall av kritisk infrastruktur kan personell fra «Skade- og saneringsselskap» bidra med å oppsøke innbyggere for tilsyn, utkjøring av mat, vann, medisiner og brensel.

***Ressurser fra andre områder***

Ved behov kan «Skade og saneringsselskap» stille med personell og utstyr fra andre områder i landet.

***Utstyr***

Liste over utstyr og materiell ligger som vedlegg.

***Generelt***

Behov for bistand utover de allerede skisserte oppgavene avklares mellom partene.

1. **Opplæring og kompetanse**

«Skade- og saneringsselskap» har ansvaret for opplæring av sine ansatte. Opplæringen inkluderer risikovurdering, førstehjelp og redning, brannvern, evakuering, sikringstiltak, m.m. I tillegg får ledere i «Skade- og saneringsselskap» utvidet opplæring i lederskap.

Ved aktuelle øvelser og kurs knyttet til beredskapsarbeid og planverk vil kommunen og «Skade- og saneringsselskap» gjensidig invitere den andre part som deltager.

1. **Kommando og kontroll**

Personell fra «Skade- og saneringsselskap» ledes normalt av «Skade- og saneringsselskap» ledere, men kan enkeltvis eller i grupper, avgis til kommunale ledere eller ledere i nødetatene instruksjon. Ved slik avgivelse er den offentlige ansatte leder faglig- og sikkerhetsmessig ansvarlig for «Skade- og saneringsselskap» - personell på samme måte som for egne ansatte.

1. **Taushetsplikt**

Alle ansatte i «Skade- og saneringsselskap» har forpliktet seg til en etikk- og taushetserklæring som innebærer å hindre at uvedkommende får adgang til sensitiv informasjon som den ansatte får tilgang til gjennom sitt virke.

1. **Forsikringer**

«Skade- og saneringsselskap» har avtale om ansvars- og ulykkesforsikring for alle ansatte.

1. **Økonomi**

Bruk av personell og materiell godgjøres etter egne satser. Satsene ligger som vedlegg. Behov for anskaffelser av ekstra utstyr som gjerder, bommer, sperrematerialer, ekstra kjøretøy, brakker, m.m. avklares med kommunen før anskaffelsen foretas.

1. **Avtalens varighet og oppsigelse**

Denne avtalen gjelder fra signering til eventuell oppsigelse. Kommunen og «Skade- og saneringsselskap» møter årlig for oppdatering og informasjonsutveksling. Begge parter kan si opp denne avtalen med 6 måneders skriftlig varsel. Begge parter kan kreve avtalen reforhandlet med 2 måneders skriftlig varsel. «Skade- og saneringsselskap» kan si opp avtalen med 30 dagers varsel ved vesentlige endringer i forutsetningene for avtalen, herunder endringer i forsikringsdekning.

1. **Avtalens kontakt- og varslingspersoner**

Oversikt over kontakt- og varslingspersoner følger som vedlegg.

1. **Evaluering av innsats**

Partene er enige om at det, innen rimelig tid etter at «Skade- og saneringsselskap» har deltatt i beredskapsinnsats, skal gjennomføres et evalueringsmøte med relevant deltagelse.

1. **Dialogstruktur**

God utnyttelse av «Skade- og saneringsselskap» sine ressurser i en krise- og beredskapssituasjon forutsetter tett og kontinuerlig dialog mellom partene. Det gjennomføres derfor minimum årlige møter mellom beredskapsleder i kommunen og «Skade- og saneringsselskaps» beredskapsansvarlig.

Ved oppdatering av vedlegg oversendes oppdaterte versjoner uten opphold til beredskapsansvarlig i kommunen. Ved behov skal partene i god tid invitere hverandre til faglige møter og øvelser, som deltagere eller observatører.

1. **Kontraktspersoner og signatur**

Sted, xx. xx. 2016

Kommunen

«Skade og "Skade- og saneringsselskap»

Beredskapsansvarlig Beredskapsansvarlig

E-post: NN@kommune.no «saneringsselskap».no

Mobiltlf.: Mobiltlf.:

**Vedlegg:**

* Ressursoversikt ved kriseberedskap
* Kontakt- og varslingspersoner
* Beredskapsplan for å bistå kommunen
* Økonomiske satser for personell

|  |
| --- |
| **Eksempel på ressursoversikt ved kriseberedskap** |
| Kategori | Materiell og utstyr | Lagersted | Antall |
| Administrativt | Biler med relevant utstyr |  |  |
|  | Lokaler med kantine og møterom |  |  |
|  | Lagerlokaler egnet for oppbevaring og behandling av innbo |  |  |
|  | Bærbare pc |  |  |
|  | Mobiltlf. |  |  |
|  | AV materiell og internett |  |  |
|  | Ekstra refleksvester |  |  |
|  | Koffert med beredskapsplan m.m. |  |  |
| Personell | Uniformert personell: håndverkere, vannteknikere og sanerings mannskaper |  |  |
|  | Ledere med refleksvester |  |  |
| Kommunikasjon | Mobiltlf. |  |  |
|  | Førstehjelpskofferter |  |  |
|  | Lykt |  |  |
|  | Verktøykasse, spett, øks, teleskopstige |  |  |
| Bil: | Uniformerte biler |  |  |
|  | Biler egnet for transport av innbo |  |  |
| Sikring: | Sperrebånd |  |  |
|  | Stålgjerde |  |  |
|  | Franskgjerde |  |  |
|  | Lys |  |  |
|  | Strømaggregat |  |  |
|  | Verktøykasser |  |  |
|  | Tilhengerbrakke |  |  |
| Spesialutstyr | Avfukter, vifter, vannoppsamlere, pumper, desinfiserings utstyr |  |  |
|  |  |  |  |
| HMS utstyr | Vernehjelm, vernesko, vest, adgangskort |  |  |
| Sikring av innbrudd | Lås, kjetting, skruer slagdrill, finerplate, beslag, m.m. |  |  |

**Avtalens kontakt- og varslingspersoner**

|  |  |
| --- | --- |
|  | Kontaktpersoner «Saneringsselskap» |
|  | Navn | Funksjon  | Tlf. | Mail |
|  |  | Beredskapsansvarlig |  |  |
|  |  |  |  |  |

|  |
| --- |
| Kontaktpersoner kommunen |
| Navn | Funksjon  | Tlf. | Mail |
|  | Beredskapsansvarlig |  |  |
|  |  |  |  |